

0ΐ9ΐυΐίν"5ί9ηθΐ) 6γ 
νΑΚνΑΡΑΖΑΟΗΛ 
ϋβΐθ: 2017.04.01^8:42:12 
ΕΕ5Τ 
Ρθ35θπ: 5ίβΠ8α ΡϋΡ 

(ΘΓΠΰθίίϋΘΐΙ) | 

ΙοοΒίΐοη: Αϋτβ|5, ΕΙΙίπϊΚο 
Τ γρο9Γ3ίίο 


ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


555 


31 Μαρτίου 2017 


ΤΕΥΧΟΣ ΠΡΩΤΟ 


Αρ 

ΠΕΡΙΕΧΟΜΕΝΑ 
ΠΡΟΕΔΡΙΚΑ ΔΙΑΤΑΓΜΑΤΑ 

1 24. Εφαρμογή της απόφασης 2240 (2015) του 
Συμβουλίου Ασφαλείας του Οργανισμού Ηνωμέ¬ 
νων Εθνών (Ο.Η.Ε.). 

2 25. Εφαρμογή της απόφασης 2278 (2016) του 
Συμβουλίου Ασφαλείας του Οργανισμού Ηνωμέ¬ 
νων Εθνών (Ο.Η.Ε.). 


ΠΡΟΕΔΡΙΚΑ ΔΙΑΤΑΓΜΑΤΑ 

ΠΡΟΕΔΡΙΚΟ ΔΙΑΤΑΓ ΜΑ ΥΠ'ΑΡΙΘΜ. 24 (1) 

Εφαρμογή της απόφασης 2240 (2015) του Συμ¬ 
βουλίου Ασφαλείας του Οργανισμού Ηνωμένων 

Εθνών (Ο.Η.Ε.). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1 .Το άρθρο 25 του Καταστατικού Χάρτη του Οργανι¬ 
σμού Ηνωμένων Εθνών (Ο.Η.Ε.) όπως κυρώθηκε με τον 
Α.Ν. 585/1945 (Α'242). 

2. Το άρθρο 1 παρ. 1 του Α.Ν. 92/1967 «Περί εφαρ¬ 
μογής αποφάσεων του Συμβουλίου Ασφαλείας των 
Ηνωμένων Εθνών και περί εγκρίσεως και εφαρμογής 
συστάσεων του Συμβουλίου Ασφαλείας και της Γενικής 
Συνελεύσεως» (Α' 139). 

3. Το άρθρο 90του Κώδικα Νομοθεσίαςγιατην Κυβέρ¬ 
νηση και τα Κυβερνητικά όργανα που κυρώθηκε με το 
άρθρο πρώτο του π.δ/τος 63/2005 (Α' 98). 

4. ΤηνΥ186/10.11.2016απόφασητου Πρωθυπουργού 
«Ανάθεση αρμοδιοτήτων στον Αναπληρωτή Υπουργό 
Εσωτερικών ΝικόλαοΤόσκα» (Β' 3671). 

5. Την από 25.11.2015 απόφαση του Υπουργού Εξω¬ 
τερικών υπ'αριθμ. Φ. 3440/ΑΣ 52417 «Απόφαση 2240 
(2015) του Συμβουλίου Ασφαλείας Ο.Η.Ε., σχετικά με τη 
διατήρηση της διεθνούς ειρήνης και ασφάλειας» (Α' 168). 

6. Το γεγονός ότι από τις διατάξεις του παρόντος δια¬ 
τάγματος δεν προκαλείται δαπάνη σε βάρος του κρατι¬ 
κού προϋπολογισμού. 


7. Τις υπ' αριθ. 211/2016 και 34/2017 γνωμοδοτήσεις 
του Συμβουλίου της Επικράτειας μετά από πρόταση των 
Υπουργών Οικονομίας και Ανάπτυξης, Εθνικής Άμυνας, 
Εξωτερικών, Δικαιοσύνης, Διαφάνειας και Ανθρωπίνων 
Δικαιωμάτων, Οικονομικών και Ναυτιλίας και Νησιωτι¬ 
κής Πολιτικής καθώς και του Αναπληρωτή Υπουργού 
Εσωτερικών, αποφασίζουμε: 

Άρθρο 1 

Από την 9η Οκτωβρίου 2015, ημερομηνία κατά την 
οποία υιοθετήθηκε από το Συμβούλιο Ασφαλείας του 
Οργανισμού Ηνωμένων Εθνών (Ο.Η.Ε.) η απόφαση 
2240 (2015), οι αρμόδιες ελληνικές αρχές, ενεργώντας 
σε εθνικό επίπεδο ή μέσω περιφερειακών οργανισμών 
που συμμετέχουν στην καταπολέμηση της λαθραίας 
διακίνησης μεταναστών και της εμπορίας ανθρώπων, 
επιθεωρούν, όπως επιτρέπεται από το διεθνές δίκαιο, 
στην ανοιχτή θάλασσα στα ανοιχτά των ακτών της Λι¬ 
βύης, οποιαδήποτε σκάφη δεν φέρουν σημαία, τα οποία 
ευλόγως θεωρούν ότι χρησιμοποιήθηκαν, χρησιμοποι¬ 
ούνται ή πρόκειται άμεσα να χρησιμοποιηθούν από ομά¬ 
δες οργανωμένου εγκλήματος για τη λαθραία διακίνηση 
μεταναστών ή την εμπορία ανθρώπων από τη Λιβύη, 
συμπεριλαμβανομένων των φουσκωτών σκαφών, των 
σχεδίων και των βαρκών. 

Άρθρο 2 

Από την 9η Οκτωβρίου 2015, ημερομηνία κατά την 
οποία υιοθετήθηκε από το Συμβούλιο Ασφαλείας του 
Οργανισμού Ηνωμένων Εθνών (Ο.Η.Ε.) η απόφαση 2240 
(2015), οι αρμόδιες ελληνικές αρχές, επιθεωρούν, με τη 
συναίνεση του Κράτουςτης σημαίαςτου σκάφους, στην 
ανοιχτή θάλασσα στα ανοιχτά των ακτών της Λιβύης, 
σκάφη, τα οποία ευλόγως θεωρούν ότι χρησιμοποιή¬ 
θηκαν, χρησιμοποιούνται ή πρόκειται άμεσα να χρη¬ 
σιμοποιηθούν από ομάδες οργανωμένου εγκλήματος 
για τη λαθραία διακίνηση μεταναστών ή την εμπορία 
ανθρώπων από τη Λιβύη. 

Άρθρο 3 

Από την 9η Οκτωβρίου 2015, ημερομηνία κατά την 
οποία υιοθετήθηκε από το Συμβούλιο Ασφαλείας του 
Οργανισμού Ηνωμένων Εθνών (Ο.Η.Ε.) η απόφαση 2240 
(2015) και για περίοδο ενός έτους από την ημερομηνία 
αυτή, οι αρμόδιες ελληνικές αρχές, ενεργώντας σε εθνικό 
επίπεδο ή μέσω περιφερειακών οργανισμών που συμ- 

μετέχουν στην καταπολέμηση της λαθραίας διακίνησης 
μεταναστών και της εμπορίας ανθρώπων, επιθεωρούν 
στην ανοιχτή θάλασσα στα ανοιχτά των ακτών της Λι¬ 
βύης, σκάφη, τα οποία ευλόγως υποπτεύονται ότι χρη¬ 
σιμοποιούνται για τη λαθραία διακίνηση μεταναστών ή 
την εμπορία ανθρώπων από τη Λιβύη, υπό την προϋπό¬ 
θεση ότι έχουν προηγουμένως καταβάλει καλόπιστες 
προσπάθειες να λάβουν τη συναίνεση του Κράτους της 
σημαίας του σκάφους. 

Άρθρο 4 

Από την 9η Οκτωβρίου 2015, ημερομηνία κατά την 
οποία υιοθετήθηκε από το Συμβούλιο Ασφαλείας του 
Οργανισμού Ηνωμένων Εθνών (Ο.Η.Ε.) η απόφαση 2240 
(2015) και για περίοδο ενός έτους από την ημερομηνία 
αυτή, οι αρμόδιες ελληνικές αρχές, ενεργώντας σε εθνικό 
επίπεδο ή μέσω περιφερειακών οργανισμών, προβαί¬ 
νουν στην κατάσχεση σκαφών που έχουν επιθεωρηθεί 
σύμφωνα με το άρθρο 3 του παρόντος και τα οποία 
επιβεβαιώνεται ότι χρησιμοποιούνται για τη λαθραία 
διακίνηση μεταναστών ή την εμπορία ανθρώπων από 
τη Λιβύη. 

Άρθρο 5 

Οι αρμόδιες ελληνικές αρχές, όταν ενεργούν σε εθνικό 
επίπεδο ή μέσω περιφερειακών οργανισμών, σύμφω¬ 
να με τα άρθρα 3 και 4 του παρόντος, ενημερώνουν τα 
Κράτη σημαίας αναφορικά με τις ενέργειες που έχουν 
αναληφθεί σε σχέση με τα σκάφη τους. 

Άρθρο 6 

Σε περίπτωση που τα σκάφη, τα οποία επιθεωρού¬ 
νται σύμφωνα με την παράγραφο 7 της απόφασης 2240 
(2015) του Συμβουλίου Ασφαλείας του Ο.Η.Ε., φέρουν 
την ελληνική σημαία, οι αρμόδιες ελληνικές αρχές συ¬ 
νεργάζονται στο πλαίσιο των προσπαθειών που περιγρά- 
φονται στις παραγράφους 7 και 8 της απόφασης αυτής 
και εξετάζουν και ανταποκρίνονται ταχέως και εγκαίρως 
στα αιτήματα που υποβάλλονται από τις αρμόδιες αρχές 
Κρατών Μελών του Ο.Η.Ε. που ενεργούν σύμφωνα με τις 
εν λόγω παραγράφους. 

Άρθρο 7 

1. Οι αρμόδιες ελληνικές αρχές, ενεργώντας σε εθνι¬ 
κό επίπεδο ή μέσω περιφερειακών οργανισμών κάνουν 
χρήση όλων των μέτρων που αναλογούν στις συγκε¬ 
κριμένες περιστάσεις για την αντιμετώπιση των ατόμων 
που διαπράττουν λαθραία διακίνηση μεταναστών ή των 
ατόμων που διαπράττουν εμπορία ανθρώπων, κατά τη 
διεξαγωγή ενεργειών σύμφωνα με τα άρθρα 3 και 4 του 
παρόντος, σε πλήρη συμμόρφωση με το διεθνές δίκαιο 
των ανθρωπίνων δικαιωμάτων, όπως ισχύει. 

2. Τα μέτρα των άρθρων 3 και 4 δεν εφαρμόζονται 
σε σκάφη που δικαιούνται κρατικής ασυλίας βάσει του 
διεθνούς δικαίου. 

3. Οι αρμόδιες ελληνικές αρχές, όταν ενεργούν σύμ¬ 
φωνα με τα άρθρα 3 και 4 του παρόντος, καθώς και 
σύμφωνα με την παράγραφο 1 του παρόντος άρθρου, 
θέτουν ως μέγιστη προτεραιότητα την ασφάλεια των 
επιβαινόντων και την αποφυγή πρόκλησης ζημίας στο 
θαλάσσιο περιβάλλον ή στην ασφάλεια της ναυσιπλοΐας. 


Άρθρο 8 

Ι.Τα μέτρα των άρθρων 3 και 4 του παρόντος ισχύουν 
μόνον σε σχέση με τη λαθραία διακίνηση μεταναστών 
και την εμπορία ανθρώπων στην ανοιχτή θάλασσα στα 
ανοιχτά των ακτών της Λιβύης και δεν θίγουν δικαιώμα¬ 
τα ή υποχρεώσεις ή ευθύνες στο πλαίσιο του διεθνούς 
δικαίου, συμπεριλαμβανομένων των δικαιωμάτων ή υπο¬ 
χρεώσεων στο πλαίσιο της Σύμβασης των Ηνωμένων 
Εθνών για το Δίκαιο της θάλασσας, μεταξύ άλλων τη γε¬ 
νική αρχή της αποκλειστικής δικαιοδοσίας του Κράτους 
της σημαίας επί των σκαφών του στην ανοιχτή θάλασσα, 
σε σχέση με οποιαδήποτε άλλη κατάσταση. 

2. Τα μέτρα του άρθρου 7, παράγραφος 1 του παρό¬ 
ντος ισχύουν αποκλειστικά κατά την αντιμετώπιση ατό¬ 
μων που διαπράττουν λαθραία διακίνηση μεταναστών 
και ατόμων που διαπράττουν εμπορία ανθρώπων στην 
ανοιχτή θάλασσα στα ανοιχτά των ακτών της Λιβύης. 

Στον Υπουργό Εξωτερικών αναθέτουμε τη δημοσίευ¬ 
ση του παρόντος Διατάγματος, στον ίδιο δε Υπουργό 
και στους Υπουργούς Εσωτερικών, Οικονομίας και Ανά¬ 
πτυξης, Εθνικής Άμυνας, Δικαιοσύνης, Διαφάνειας και 
Ανθρωπίνων Δικαιωμάτων, Οικονομικών και Ναυτιλίας 
και Νησιωτικής Πολιτικής την εκτέλεση του. 

Αθήνα, 27 Μαρτίου 2017 

Ο Πρόεδρος της Δημοκρατίας 

ΠΡΟΚΟΠΙΟΣ Β. ΠΑΥΛΟΠΟΥΛΟΣ 

Οι Υπουργοί 

Αναπληρωτής Υπουργός Οικονομίας και 

Εσωτερικών Ανάπτυξης 

ΝΙΚΟΛΑΟΣ ΤΟΣΚΑΣ ΔΗΜΟΣ ΠΑΠΑΔΗΜΗΤΡΙΟΥ 


Εθνικής Άμυνας Εξωτερικών 

ΠΑΝΑΓΙΩΤΗΣ ΚΑΜΜΕΝΟΣ ΝΙΚΟΛΑΟΣ ΚΟΤΖΙΑΣ 


Δικαιοσύνης, Διαφάνειας και 
Ανθρωπίνων Δικαιωμάτων Οικονομικών 

ΣΤΑΥΡΟΣ ΚΟΝΤΟΝΗΣ ΕΥΚΛΕΙΔΗΣΤΣΑΚΑΛΩΤΟΣ 


Ναυτιλίας και Νησιωτικής Πολιτικής 

ΠΑΝΑΓΙΩΤΗΣ ΚΟΥΡΟΥΜΠΛΗΣ 


ΠΡΟΕΔΡΙΚΟ ΔΙΑΤΑΓ ΜΑ ΥΠ'ΑΡΙΘΜ. 25 ( 2 ) 

Εφαρμογή της απόφασης 2278 (2016) του Συμ¬ 
βουλίου Ασφαλείας του Οργανισμού Ηνωμένων 
Εθνών (Ο.Η.Ε.). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

Ι.Το άρθρο 25 του Καταστατικού Χάρτη του Οργανι¬ 
σμού Ηνωμένων Εθνών (Ο.Η.Ε.) όπως κυρώθηκε με τον 
Α.Ν. 585/1945 (Α'242). 

2. Το άρθρο 1 παρ. 1 του Α.Ν. 92/1967 «Περί εφαρ¬ 
μογής αποφάσεων του Συμβουλίου Ασφαλείας των 
Ηνωμένων Εθνών και περί εγκρίσεως και εφαρμογής 
συστάσεων του Συμβουλίου Ασφαλείας και της Γενικής 
Συνελεύσεως» (Α' 139). 

3. Το άρθρο 90 του Κώδικα Νομοθεσίας για την Κυβέρ¬ 
νηση και τα Κυβερνητικά όργανα που κυρώθηκε με το 
άρθρο πρώτο του π.δ/τος 63/2005 (Α' 98). 

4. ΤηνΥ186/10.11.2016απόφασητου Πρωθυπουργού 
«Ανάθεση αρμοδιοτήτων στον Αναπληρωτή Υπουργό 
Εσωτερικών ΝικόλαοΤόσκα» (Β' 3671). 

5. Την από 18.5.2016 απόφαση του Υπουργού Εξω¬ 
τερικών υπ'αριθμ. Φ. 3440/ΑΣ 24068 «Απόφαση 2278 
(2016) του Συμβουλίου Ασφαλείας Ο.Η.Ε. σχετικά με τη 
Λιβύη» (Α' 98). 

6. Το γεγονός ότι από τις διατάξεις του παρόντος δια¬ 
τάγματος δεν προκαλείται δαπάνη σε βάρος του κρατι¬ 
κού προϋπολογισμού. 

7. Τις υπ' αριθ. 212/2016 και 35/2017 γνωμοδοτήσεις 
του Συμβουλίου της Επικράτειας μετά από πρόταση των 
Υπουργών Οικονομίας και Ανάπτυξης, Εθνικής Άμυνας, 
Εξωτερικών, Δικαιοσύνης, Διαφάνειας και Ανθρωπίνων 
Δικαιωμάτων, Οικονομικών και Ναυτιλίας και Νησιωτι¬ 
κής Πολιτικής καθώς και του Αναπληρωτή Υπουργού 
Εσωτερικών, αποφασίζουμε: 

Άρθρο 1 

Παρατείνεται, από την 31 η Μαρτίου 2016, ημερομηνία 
κατά την οποία υιοθετήθηκε από το Συμβούλιο Ασφα- 
λείαςτου Ο.Η.Ε. η απόφαση 2278 (2016) και έως την 31 η 
Ιουλίου 2017, η ισχύς των μέτρων που προβλέπονται 
στο προεδρικό διάταγμα 23/2016 (Α' 38), η οποία είχε 
παραταθεί, έως την 31 η Μαρτίου 2016, με τα άρθρα 1 
και 2 του προεδρικού διατάγματος 114/2016 (Α' 196). 


Άρθρο 2 

Από την 31 η Μαρτίου 2016, ημερομηνία κατά την οποία 
υιοθετήθηκε από το Συμβούλιο Ασφαλείας του Ο.Η.Ε. η 
απόφαση 2278 (2016), οι αρμόδιες ελληνικές αρχές δια¬ 
σφαλίζουν την ασφάλεια των μελών της Ομάδας Εμπειρο¬ 
γνωμόνων, η οποία συστάθηκε δυνάμει της παραγράφου 
24 της απόφασης 1973 (2011) του Συμβουλίου Ασφαλείας 
του Ο.Η.Ε., και παρέχουν ακώλυτη και άμεση πρόσβα¬ 
ση, ιδιαίτερα στα πρόσωπα, έγγραφα και χώρους που η 
Ομάδα θεωρεί συναφή με την εκτέλεση της εντολής της. 

Στον Υπουργό Εξωτερικών αναθέτουμε τη δημοσίευ¬ 
ση του παρόντος Διατάγματος, στον ίδιο δε Υπουργό 
και στους Υπουργούς Εσωτερικών, Οικονομίας και Ανά¬ 
πτυξης, Εθνικής Άμυνας, Δικαιοσύνης, Διαφάνειας και 
Ανθρωπίνων Δικαιωμάτων, Οικονομικών και Ναυτιλίας 
και Νησιωτικής Πολιτικής την εκτέλεση του. 

Αθήνα, 27 Μαρτίου 2017 

Ο Πρόεδρος της Δημοκρατίας 

ΠΡΟΚΟΠΙΟΣ Β. ΠΑΥΛΟΠΟΥΛΟΣ 

Οι Υπουργοί 


Αναπληρωτής Υπουργός 
Εσωτερικών 

ΝΙΚΟΛΑΟΣΤΟΣΚΑΣ 

Εθνικής Άμυνας 

ΠΑΝΑΓΙΩΤΗΣ ΚΑΜΜΕΝΟΣ 


Οικονομίας και 
Ανάπτυξης 

ΔΗΜΟΣ ΠΑΠΑΔΗΜΗΤΡΙΟΥ 

Εξωτερικών 

ΝΙΚΟΛΑΟΣ ΚΟΤΖΙΑΣ 


Δικαιοσύνης, Διαφάνειας και 
Ανθρωπίνων Δικαιωμάτων Οικονομικών 

ΣΤΑΥΡΟΣ ΚΟΝΤΟΝΗΣ ΕΥΚΛΕΙΔΗΣ ΤΣΑΚΑΛΩΤΟΣ 


Ναυτιλίας και Νησιωτικής Πολιτικής 

ΠΑΝΑΓΙΩΤΗΣ ΚΟΥΡΟΥΜΠΛΗΣ 

ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 

ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) ννβΙπη35ΐθΐ'.βΙ@β1.9 | ' 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 

























